stanford-oval/wikipedia huggingface dataset:
Jouni Kulonen
Ura > Maajoukkueura

| Mitalit> Maa:   Suomi.Miesten jääkiekko.Alle 20-v. MM-kilpailut  | Mitalit> Maa:   Suomi.Miesten jääkiekko.Alle 20-v. MM-kilpailut  | Mitalit> Maa:   Suomi.Miesten jääkiekko.Alle 20-v. MM-kilpailut  | Maa:   Suomi> Miesten jääkiekko. |
| --- | --- | --- | --- |
|  Hopeaa | Venäjä 2001 | jääkiekko |  |
| Alle 18-v. MM-kilpailut  | Alle 18-v. MM-kilpailut  | Alle 18-v. MM-kilpailut  |  |
|  Kultaa | Saksa 1999 | jääkiekko |  |
Kulonen kuului nuorena ikäkausimaajoukkueiden avainpelaajiin. Hän pelasi alle 20-vuotiaiden MM-kilpailuissa vuonna 2001 ja voitti hopeaa. Kulonen oli voittamassa myös alle 18-vuotiaiden maailmanmestaruutta 1999. Hän oli turnauksessa tehoilla 1+6=7 Suomen sisäisen syöttöpörssin voittaja sekä paras pistemies Mikko Hyytiän kanssa. Vuotta aikaisemmin Kulonen voitti alle 18-vuotiaiden EM-hopeaa.
Yhteensä Kulonen pelasi 34 nuorten ja 42 poikien maaottelua. Hänet valittiin vuonna 1996 Pohjola-leirin tähdistökentälliseen.
Jouni Laaksonen

| Jouni Laaksonen> Henkilötiedot |
| --- | --- |
Syntynyt: 29. syyskuuta 1970 (ikä 54) Helsinki, Suomi
Kansalaisuus:  suomalainen
Ammatti:  tietokirjailija
Aiheesta muualla
Löydä lisää kirjailijoitaKirjallisuuden teemasivulta
Jouni Laaksonen (s. 29. syyskuuta 1970 Helsinki) on suomalainen tietokirjailija, diplomi-insinööri ja eräopas. Kaikki Laaksosen kirjoittamat tai toimittamat kirjat liittyvät retkeilyyn. Hän on kirjoittanut myös artikkeleita eri lehtiin ja tehnyt autiotuvat on-line -sivuston, jossa on tietoa Pohjois-Suomen autiotuvista.
Laaksonen on Suomen tuotteliain vaellusaiheisten tietokirjojen tekijä. Hänen kirjansa Retkeilijän kansallispuistot julkaistiin 2011 ja sen jälkeen kirjasta on otettu 12 täydennettyä painosta. Hänen yhdessä Joel Aholan kanssa kirjoittamansa Suomen autiotuvat esittelee 523 autiotupaa, joista useimmissa Laaksonen on itse vieraillut. Kirja listaa retkeilypaikkojen, kuten kansallispuistojen, autiotuvat ja niiden lisäksi kuntien ja yksityisten tahojen omistamat kämpät.
Laaksonen on koulutukseltaan rakennusinsinööri ja hän työskenteli ennen kirjailijanuraansa VTT:llä Espoossa. Hän on myös eräopas ja vapaa toimittaja. Laaksonen kirjoittaa Latu&Polku-lehteen.
Laaksosen teokset on palkittu kahdesti. Vuonna 2016 hän sai Suomen tietokirjailijat ry:n tietokirjapalkinnon [lähde? ] ja vuonna 2017 Kainuun kirjailijat ry:n Kainuun kirjallisuuspalkinnon.
Teokset > Kirjat

Autiotuvat – Pohjois-Suomen tuvat ja tarinat (Seppo J. Partasen kanssa, Edita, 2002)
Kainuun luontokohdeopas – Natural Attractions in Kainuu (Edita, 2005)
Vaeltajan opas (Edita, 2008)
Erämaat – pohjoisen Lapin vaelluskohteet (Edita, 2010)
Retkeilijän kansallispuistot (Otava, 2011)
Luontoelämysten Suomi – retkeilijän nähtävyydet (Otavamedia, 2011)
Retkeilijän autiotuvat – tiedot, taustat, tunnelmat (Joel Aholan kanssa, Karttakeskus, 2012)
Retkeilijän opas (Otava, 2013)
Lapsiperheen retkeilyopas (Karttakeskus, 2014)
Karhunkierros retkeilyopas (Karttakeskus, 2016)
Hanki hohtava alla – Umpihankihiihtäjän kirja (Art House, 2017)
Suomen autiotuvat – kämpät ja kammit saaristosta tuntureille (Joel Aholan kanssa, Karttakeskus, 2018)
Hiking in Finland – Day Trips and Backpacking Expeditions (Karttakeskus, 2019)
Kiilopää – Retkeilyopas & tunturikartta (Calazo Förlag, 2020)
Pohjois-Suomen vaellusreitit (Minerva, 2020)
Retkeilijän kansallispuistot (Otava, 2021)
Talviretkeilijän opas. (SKS Kirjat, 2022)
Vaeltajan erämaat (Karttakeskus, 2023)
Teokset > Toimitustyöt

Suomen retkeilyopas, 4. ja 5. uudistettu painos (Juhani Nurmen kanssa, Edita ja Metsähallitus, 2005 ja 2007)
Aiheesta muualla

Jouni Laaksosen ansioluettelo
Autiotuvat on-line
Juan Carlos Villamayor

| Henkilötiedot |
| --- | --- | --- |
Syntymäaika: 5. maaliskuuta 1969 (ikä 55)
Syntymäpaikka: Paraguay
Kansalaisuus:  paraguaylainen
Pelipaikka: Puolustaja
Pituus: 180 cm
Seurat
| Vuodet | Seura | O (M) |
| 1995-1997 1996 1998-1999 1999 1999-2000 2000 2000-2001 2005-2006 | Cerro Porteño →Corinthians Avispa Fukuoka Ponte Preta Rayo Vallecano Cerro Porteño Chacarita Juniors Sport Colombia |  |
Maajoukkue
| 1993–1997 | Paraguay | 18 (3) |
Juan Carlos Villamayor (s. 5. maaliskuuta 1969) on paraguaylainen entinen jalkapalloilija.
Jalkapallomaajoukkue

Villamayor debytoi Paraguayn maajoukkueessa 1993. Hän on pelannut 18 maaottelua ja tehnyt niissä kolme maalia.
Jättömaa

Jättömaan Iso Lava illalla.
Jättömaa on vuodesta 2010 lähtien järjestetty kansainvälinen ja poikkitaiteellinen kulttuurifestivaali. Tapahtuman ohjelmisto koostuu musiikki-, teatteri-, video- ja mediataide-, performanssi-, runo- ja tanssiesityksistä sekä kuvataideteoksista. Pääsymaksuton ja ikärajaton tapahtuma järjestetään Kouvolan Kasarminmäellä. Tapahtumaa järjestää Jättömaa ry, jonka tarkoituksena on edistää kulttuurin harrastamista ja tunnettavuutta monipuolisesti yhdistyksen kotipaikkakunnalla.
Aiheesta muualla

Jättömaan sivut
Iso Kaitajärvi

| Iso Kaitajärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Ylöjärvi
Koordinaatit:  61°54′10″N, 23°35′14″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Jakaman valuma-alue (35.34)
Laskuoja:  Kaitaoja 
Järvinumero:  35.345.1.001
Mittaustietoja
Pinnankorkeus:  148,6 m  
Rantaviiva:  2,442 km  
Pinta-ala:  5,672 ha  
Saaria:  1 
 fiIso Kaitajärvi 
Iso Kaitajärvi  tai myös Iso-Kaitajärvi on Pirkanmaalla Ylöjärvellä Kaidankylän lähellä sijaitseva järvi, joka kuuluu Kokemäenjoen vesistöön.
Maantietoa

Järven pinta-ala on 5,7 hehtaaria ja se on 900 metriä pitkä ja 250 metriä leveä. Järvellä on kartan mukaan yksi saari. Sen rantaviivan pituus on 2,4 kilometriä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Jakaman valuma-alueella (35.34), jonka Sikkilänjoen yläosan valuma-alueeseen (35.345) se kuuluu. Järven vedenpinnan korkeus on 148,6 metriä mpy.
Julius Exter

Julius Exter: Omakuva. Maalausvuosi tuntematon.
Julius Leopold Bernhard Exter (20. syyskuuta 1863 - 16. lokakuuta 1939) oli saksalainen avantgardistinen taidemaalari. Hänen maalaustyylinsä oli lähellä Der Balue Reiter- ryhmän tyyliä. Häntä kutsuttiin värien ruhtinaaksi eläväisen ekspressionisminsa vuoksi.
Kauppiasperheen poika Julius Exter aloitti taideopintonsa Mannheimissa. Hän jatkoi opintojaan Münchenissä, jossa ystävystyi Franz von Stuckin kanssa joka innosti hänet ulkoilmamaalaukseen. Avioliiton hän solmi vuonna 1898 Judith Anna Köhlerin kanssa, joka oli sekä pianisti että taidemaalari. Avioparin kahdesta lapsesta tuli taiteilijoita;  tyttärestä Judithista taidemaalari ja kuvanveistäjä ja pojasta Karlista taidemaalari ja lavastaja. Avioliitto päättyi eroon vuonna 1917.
Exter osti vuonna 1902 maatilan, jossa piti omaa taidekoulua. Maatilan näkymät on ikuistettu hänen moniin maalauksiinsa. Taidekoulu oli omana aikanaan tunnettu ympäri Euroopan. Hänen oppilaisiinsa kuului muun muassa serbilainen Nadežda Petrović. Ensimmäinen maailmansota syttyi vuonna 1914 ja se vaikeutti taidekoulun toimintaan. Se oli lopulta pakko sulkea vuonna 1916.
Sydänsairaudesta kärsinyt Exter kuoli vuonna 1939. Tytär lahjoitti maatilan Baijerille. Paikka toimii nykyään museona ja galleriana.
Teoksia

Kesäinen metsä.
Kevät.
Järvellä.
Alaston naismalli.
Aiheesta muualla

http://www.herrenchiemsee.de/englisch/o_palace/exter.htm
Kai Kauramäki

Kai Kauramäki (s. 4. kesäkuuta 1967 Pori) on suomalainen entinen ammattinyrkkeilijä, jonka painoluokka oli keskisarja (72,6 kg). Harjavallassa asuva Kauramäki otteli ammattilaisurallaan yhteensä 38 ottelua, joista voitti 19. Seuratasolla hän on edustanut muun muassa Porin NMKY:tä.
Ura > Amatöörinä

Amatöörinä Kauramäki otteli yhteensä 189 kertaa, joista voitti 154. Hän saavutti kaksi SM-kultaa, voitti Tammer-turnauksen kolmasti sekä GeeBee-turnauksen kerran. Nyrkkeilyn maailmanmestaruuskilpailuissa Kauramäki edusti Suomea vuosina 1993 ja 1995.[lähde? ]
Ura > Ammattilaisena

Kauramäki aloitti ammattilaisurana vuonna 1998. Vuonna 2009 hän voitti UBO-liiton Intercontinental-tittelin sekä BBU-liiton Itämeren alueen keskisarjan mestaruuden. Euroopan nyrkkeilyliiton EBU:n sekä International Boxing Federationin titteliotteluissa Kauramäki otteli yhteensä neljä kertaa, viimeisimmän kesäkuussa 2011 Ranskassa, jolloin hän hävisi EM-tittelin ranskalaiselle Cedric Vitulle. Keskisarjan SM-tittelistä Kauramäki otteli helmikuussa 2003 Amin Asikaista vastaan ja haastoi hänet uudelleen vuonna 2009. Ottelu ei kuitenkaan toteutunut.
Huhtikuussa 2017 Kauramäki palasi kehään neljän vuoden tauon jälkeen Porissa Kauppakeskus Puuvillassa järjestetyssä ammattilaisillassa. Hän ilmoitti ottelun jäävän uransa viimeiseksi.
Muuta

Kauramäki valittiin Harjavallan kaupunginvaltuustoon sosialidemokraattien edustajana vuoden 2017 kunnallisvaaleissa.
Jätä se!

| Jätä se!> He’s Just Not That Into You |
| --- | --- |

Ohjaaja:  Ken Kwapis
Käsikirjoittaja:   Abby Kohn  Marc Silverstein 
Perustuu:  Greg Behrendtin ja Liz Tuccillon kirjaan He’s Just Not That Into You
Tuottaja:   Drew Barrymore (vastaava)  Nancy Juvonen 
Säveltäjä:  Cliff Eidelman
Kuvaaja:  John Bailey
Leikkaaja:  Cara Silverman
Pääosat:   Ben Affleck  Jennifer Aniston  Drew Barrymore  Scarlett Johansson  Justin Long  Jennifer Connelly  Ginnifer Goodwin  Kevin Connolly  Bradley Cooper  Kris Kristofferson 
Valmistustiedot
Valmistusmaa:  Yhdysvallat
Tuotantoyhtiö:   New Line Cinema  Flower Films 
Levittäjä:  New Line Cinema InterCom Netflix
Ensi-ilta:  6. helmikuuta 2009
Kesto:  129 min.
Alkuperäiskieli:  englanti
Budjetti:  $25 000 000 (arvio)
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
Jätä se! (He’s Just Not That Into You) on vuonna 2009 ilmestynyt romanttinen komedia. Elokuvan on ohjannut Ken Kwapis ja sen tuottivat Drew Barrymore ja Nancy Juvonen. Elokuvassa näyttelevät Ben Affleck, Jennifer Aniston, Drew Barrymore, Scarlett Johansson, Jennifer Connelly ja Kevin Connolly. Elokuva perustuu Greg Behrendtin ja Liz Tuccillon kirjaan.
Näyttelijät

| 0 | 1 | 2 |
| --- | --- | --- |
|  Ben Affleck  | … |  Neil Jones   |
|  Jennifer Aniston  | … |  Beth Murphy   |
|  Drew Barrymore  | … |  Mary Harris   |
|  Jennifer Connelly  | … |  Janine Gunders   |
|  Kevin Connolly  | … |  Conor Barry   |
|  Bradley Cooper  | … |  Ben Gunders   |
|  Ginnifer Goodwin  | … |  Gigi Phillips   |
|  Scarlett Johansson  | … |  Anna Marks   |
|  Justin Long  | … |  Alex   |
|  Kris Kristofferson  | … |  Rod Murphy   |
|  Hedy Burress  | … |  Laura Murphy   |
|  Busy Philipps  | … |  Kelli Ann   |
|  Leonardo Nam  | … |  Joshua Nguyen   |
|  Rod Keller  | … |  Bruce   |
|  Wilson Cruz  | … |  Nathan   |
|  Morgan Lily  | … |  Tyttö   |
|  Natasha Leggero  | … |  Amber Gnech   |
|  Greg Behrendt  | … |  Pappi   |
|  Sasha Alexander  | … |  Catharine   |
|  Corey Pearson  | … |  Jude   |
Joseph Caraud

Joseph Caraud
Joseph Caraud: Kirsikkatyttö,maalattu vuonna 1875.
Joseph Caraud (1821–1905) oli ranskalainen taidemaalari. Hän maalasi laatukuvia, jotka kuvaavat hienosti aikansa elämää. Hän maalasi myös historiamaalauksia 1700-luvun elämästä.
Elämänvaiheita

Caraud opiskeli Ranskan taideakatemiassa Alexandre Abel de Pujolin ja Charles-Louis Lucien Mullerin oppilaana. Jo ennen taideopintojaan hänen oli onnistunut saada työnsä Pariisin salonkiin. Vuosina 1843 - 1846 hänellä oli useita muotokuvia Pariisin salongissa. Hän maalasi ne saadakseen rahaan Italiaan suuntautuvalle opintomatkalle.
Opintomatka Italiaan toteutui vuonna 1848. Caraud`n tyyliin tuli selkeitä italialaisia vaikutteita. Sieltä hän matkusti Algeriaan ja vuoden 1853 näyttelyssä hänellä oli algerialaisaiheisia teoksia. 1850- luvulla Ranskan taideakatemia oli rohkaissut monia nuoria taiteilojoita matkustamaan Algeriaan etsimään vaikutteita. Caraud oli näin ollen mukana orientalismiksi kutsutussa taidesuuntauksessa.
Vuoden 1857 salongissa oli selvää, että Caraud oli jättänyt orientalismin taakseen. Hän oli alkanut maalata historiamaalauksia Ludvig XV:n ajasta sekä Marie Antoinettesta. Hän sai töistään kolmannen luokan mitalin vuoden 1859 salongissa. Toisen luokan mitalin hän sai vuonna 1861 uskonnollisista maalauksistaan. Hänen teoksensa uivat vastavirtaan aikansa suuntausta, joka pyrki kuvaamaan realistisesti oman aikansa elämää.
Realistisissa, omaa aikaansa kuvaavissa töissään Caraud ei käyttänyt tummaa palettia, eikä hän kuvannut elämässään vaikeuksiin joutuneita. Hänen töissään esiintyy ylempää keskiluokkaa, aina viimeisimmän muodin mukaisissa asuissa. Hän kuvasi tarkasti asusteiden materiaalit, missä hän seurasi edellisen vuosisadan mestareiden, kuten Watteaun tyyliä. Hänen töitään kehuivat niin kriitikot kuin suuri yleisökin. Teoksista tehdyt painokuvat kävivät hyvin kaupaksi.
Ranskan kunnialegioonan ritariksi Caraud nimitettiin vuonna 1867. Vuonna 1873 Caraud sai ylistävää kritiikkiä; häntä pidettiin Ranskan tuotteliaimpana taiteilijana ja uskollisena Salongin näytteilleasettajana. Hänen töitään oli esillä Pariisin maailmannäyttelyssä vuonna 1889. Viimeisen kerran hän piti näyttelyn vuonna 1902. Hän kuoli vuonna 1905, mutta kuolinpäivää ei tiedetä.
Aikoinaan suosittu taiteilija on nykyään jäänyt varjoon. Hänen töitään on sekä yksityiskokoelmissa että museoissa.
Lisää aiheesta

https://www.mutualart.com/Artist/Joseph-Caraud/9E78A68BB63177D7
John Panozzo

| John Panozzo> Henkilötiedot |
| --- | --- |
Syntynyt: 20. syyskuuta 1948
Kuollut: 16. heinäkuuta 1996 (47 vuotta)
Ammatti:  muusikko
Muusikko
Tyylilajit:  progressiivinen rock, hard rock
Soittimet:  rummut
Yhtyeet:  styx
  [ Muokkaa Wikidatassa ] [ ohje ]  
John Anthony Panozzo (20. syyskuuta 1948 – 16. heinäkuuta 1996) oli yhdysvaltalainen muusikko, joka tuli tunnetuksi Styx-yhtyeen rumpalina. Hän oli Chuck Panozzon kaksoisveli. Hän kuului yhtyeen alkuperäiseen kokoonpanoon ja kuului siihen loppuikänsä lukuun ottamatta niitä vuosia, joiden aikana yhtye ei ollut koossa.
Panozzon alkoholimaksasairaus eteni kirroosiasteelle, ja hän kuoli Chicagossa 47-vuotiaana maha-suolikanavan verenvuotoon.
Diskografia > Styx

Styx
Styx
The Serpent Is Rising
Man of Miracles
Equinox
Crystal Ball
The Grand Illusion
Pieces of Eight
Cornerstone
Paradise Theater
Kilroy Was Here
Edge of the Century
Diskografia > Kokoelmalevyt

Greatest Hits
Styx Greatest Hits Part 2
Extended Versions
20th Century Masters
Come Sail Away - The Styx Anthology
The Complete Wooden Nickel Recordings
Styx Gold
Julius Finnberg

Kaarle Julius Finnberg (16. syyskuuta 1877 Turku – 29. marraskuuta 1955 Turku) oli suomalainen lyseon lehtori ja historiantutkija.
Finnbergin vanhemmat olivat konemestari Gustaf Finnberg ja Charlotta Josefina Lindlöf. Hän pääsi ylioppilaaksi Turun lyseosta vuonna 1897 ja suoritti Helsingin yliopistossa teologisen alkututkinnon vuonna 1898. Finnberg valmistui filosofian kandidaatiksi vuonna 1902 ja filosofian maisteriksi vuonna 1903. Hän suoritti myöhemmin teologisia tutkintoja, opiskeli kasvatustiedettä Saksan Berliinissä ja Hallessa 1907 sekä vanhan kirkkotaiteen entisöintiä ja esillepanoa Skandinavian maissa vuosina 1919–1920.
Finnberg oli uskonnon, historian ja suomen kielen opettajana Turun oppikouluissa, pääasiassa Turun tyttökoulussa ja Turun tyttölyseossa vuosina 1904–1947. Hän toimi Turun historiallisen museon johtokunnan sihteerinä ja oli mukana perustamassa Turun yliopistoa ja mukana Turun tuomiokirkon restaurointityössä.
Julius Finnberg oli naimisissa vuodesta 1912 Hellin Lempi Wuorisen (k. 1955) kanssa.
Julkaisuja

Naantalin ja Merimaskun seurakuntien synty ja suhde toisiinsa: onko Merimaskun seurakunnalla osuuden oikeutta Naantalin kirkkoherran virkataloon ja tiluksiin. Turku 1918
Elämää Suomessa 1800-luvulla; kirj. A. R. Cederberg, Jul. Finnberg, Helmi Helminen, K. V. Kaukovalta, Heikki Klemetti, Lauri Kuusanmäki, Auk. Oravala, Ilmari Salonen, Heikki Tandefelt, P. O. v. Törne, Väinö Voionmaa. Otava 1929
Turun tuomiokirkon vuosisataiset vaiheet; toimittanut Jul. Finnberg. Otava 1929
Turun kaupungin historiallinen museo 1881-1931. Turku 1931
Naantalia viisi vuosisataa 1443-1943. Otava 1943
Aiheesta muualla

Jul. Finnberg : Kallisarvoisia aarteita Turun tuomiokirkon kätköistä, Suomen Kuvalehti, 03.03.1928, nro 10, s. 16, Kansalliskirjaston digitaaliset aineistot
Jul. Finnberg : Juhliva Turun tuomiokirkko vuosisatojensa valossa, Helsingin Sanomat, 15.06.1929, nro 159, s. 10, Kansalliskirjaston digitaaliset aineistot
Jul. Finnberg : Turun tuomiokirkon hautakappelien kuningatar ja hänen kadonnut sormuksensa, Suomen Kuvalehti, 15.06.1929, nro 24, s. 17, Kansalliskirjaston digitaaliset aineistot
Jul. Finnberg : Turun tuomiokirkon aarrekammioissa, Helsingin Sanomat, 15.06.1929, nro 159, s. 11, Kansalliskirjaston digitaaliset aineistot
Jul. Finnberg : Mahtava keskiajan kirkkoruhtinas Konrad Bitz, joka haudastaan hankki itselleen muistomerkin Turun tuomiokirkkoon, Helsingin Sanomat Viikkoliite, 16.06.1929, nro 24, s. 2, Kansalliskirjaston digitaaliset aineistot
Julius Finnberg : Kustaa III:n kuninkaallinen lahja, Suomen Kuvalehti, 17.05.1930, nro 20, s. 22, Kansalliskirjaston digitaaliset aineistot
Jul. Finnberg : Naantali, muistojen ja idyllien kaupunki, Finlandia, 01.01.1937, s. 46, Kansalliskirjaston digitaaliset aineistot
Joseph Kony

| Joseph Kony> Henkilötiedot |
| --- | --- |
Syntynyt: 18. syyskuuta 1961 (ikä 63) Odek, Gulun piirikunta, Ugandan protektoraatti
Kansalaisuus:  ugandalainen
Ammatti:  sissiliikkeen johtaja
Puoliso:  27 vaimoa (vuonna 2006)
Lapset:  42 lasta (vuonna 2006)
Muut tiedot
Järjestö:  Lord’s Resistance Army
Joseph Kony (s. 18. syyskuuta 1961) on ugandalainen mystikko ja sissipäällikkö, joka on vuodesta 1987 lähtien johtanut Lord's Resistance Army -sissiliikettä.
Nuoruudessaan Kony keskeytti opintonsa ja ryhtyi Holy Spirit Movement -sissiliikkeen johtajan, voodoo-papitar Alice Auman alias Lakwenan opetuslapseksi. Vuonna 1987 hän kuitenkin muodosti Ugandan presidentti Yoweri Musevenin hallintoa vastustavista acholi-heimon jäsenistä sissiliikkeen, joka sittemmin sai nimen Lord’s Resistance Army. Konyn mukaan Lord’s Resistance Armyn tarkoituksena on perustaa Pohjois-Ugandaan valtio, joka pohjautuisi Raamatun kymmeneen käskyyn.
Lord’s Resistance Army

Lord’s Resistance Armyn toimintatapoihin kuuluu ugandalaisten lapsien sieppaaminen ja aivopeseminen lapsisotilaiksi, ja sisseiltä paenneet lapset ovat kertoneet lapsisotilaiden palvovan Konya puolijumalan kaltaisena hahmona. Konyn edustamaa ideologiaa on kuvailtu yhdistelmäksi kristinuskoa ja erilaisia afrikkalaisia heimouskontoja. Hänen on tiedetty harjoittaneen spiritismiä ja ilmoittaneen olevansa Jumalan lähettämä profeetta. Silminnäkijäkertomusten mukaan Kony on myös luovuttanut Lord’s Resistance Armyn lapsisotilaille ”taikaesineitä”, joiden hän on uskotellut suojelevan kantajaansa luodeilta ja pahoilta henkiolennoilta.
Koska Lord’s Resistance Army on historiansa aikana syyllistynyt lukuisiin ihmisoikeusloukkauksiin, mukaan lukien siviilien joukkomurhiin, silpomisiin, kidutuksiin ja raiskauksiin, vuonna 2004 kansainvälinen rikostuomioistuin julkaisi pidätysmääräyksen Konystä. Konya vastaan on esitetty 33 syytekohtaa, joista 12 koskee rikoksia ihmisyyttä vastaan, mukaan lukien murha, orjuutus, seksiorjaksi pakottaminen, raiskaus ja epäinhimilliset teot, jotka ovat aiheuttaneet vakavia fyysisiä vammoja ja kärsimyksiä. 21 syytekohtaa koskee sotarikoksia, mukaan lukien murha, siviilien julma kohtelu, tahalliset hyökkäykset siviiliväestöä vastaan, ryöstelyt, raiskauksiin yllyttäminen sekä lasten pakkovärväys sotilaiksi. Häntä ei ole kuitenkaan onnistuttu saamaan kiinni, ja nykyisin Konyn uskotaan piileskelevän Lord’s Resistance Armyn leirissä Kongon demokraattisessa tasavallassa.
Kony 2012 -kampanja

Konyn pysäyttämiseksi aloitettiin Kony 2012 -kampanja. Tavoitteena oli tehdä Konysta julkisuuden henkilö, ja aktivoida yksittäiset kansalaiset ympäri maailmaa vaatimaan hallituksilta toimia Konyn pidättämiseksi. Kampanjan taustajärjestö on yhdysvaltalainen voittoa tavoittelematon Invisible Children -organisaatio. Mukana oli julkisuuden henkilöitä ja poliitikkoja.
Kampanja sai paljon kritiikkiä monelta eri taholta. Foreign Policy -lehden entinen toimittaja, Ugandassa kirjeenvaihtajana toiminut Michael Wilkerson kertoo, että Ugandan armeija ajoi jo vuonna 2006 Konyn ja Lord’s Resistance Army -sissiliikkeen (LRA) maasta pois ja sen jälkeen sissiliike on toiminut naapurivaltioiden syrjäseuduilla. Videolla eikä kampanjassa mainita lainkaan, että pohjoisugandalaiset nauttivat pisimmästä rauhanjaksosta sitten konfliktin alkamisen vuonna 1986. Kehitysyhteistöjärjestö Kepan Esa Salminen varoittaa ihmisiä osallistumasta kampanjaan ja pitää sitä erinomaisena esimerkkinä kehitysapuun liittyvästä sumutuksesta.
Marraskuussa 2022 ICC:nselvennä syyttäjä ilmaisi haluavansa nostaa syytteen Joseph Konya vastaan..
Aiheesta muualla

Profile: Ugandan rebel Joseph Kony  7.10.2005. BBC.com. (englanniksi)
Juan Carlos Wasmosy

Wasmosy vuonna 2023
Juan Carlos Wasmosy Monti (s. 15. joulukuuta 1938) on paraguaylainen poliitikko, maansa presidentti 15. elokuuta 1993 – 15. elokuuta 1998 Colorado-puolueesta. Wasmosyn unkarilaiset esi-isät ovat tulleet Brasiliaan Debrecenistä, Unkarista vuonna 1828. Silloin sukunimenä oli vielä Vámosy, József Vámosy oli vaihtanut sen Wamosyyn. Suvun jäseniä on myöskin brasilialainen Alceu Wamosy (1895–1923), runoilija.
Wasmosy opiskeli diplomi-insinööriksi Universidad de Asunciónissa. Hänen johtamansa CONEMPA-yhtiö toteutti Paranán Itaipún patohankkeen Paraguayn puolen ja hän keräsi huomattavan varallisuuden.
Presidentti Andrés Rodríguez nimitti Wasmosyn kehitysministeriksi 1991 ja Colorado-puolue valitsi Wasmosyn presidenttiehdokkaaksi vuoden 1993 vaaleihin, jolloin hänet valittiin presidentiksi ensimmäisissä demokraattisissa vaaleissa sitten vuoden 1954. Hän nimitti hallitukseensa suuren joukon entisen diktaattori Alfredo Stroessnerin tukijoita, eikä jatkanut edeltäjänsä uudistuslinjaa.
Armeijan komentaja, kenraali Lino Oviedo yritti vallankaappausta huhtikuussa 1996. Wasmosy sovitteli tarjoamalla Oviedolle ministerinpaikkaa, mutta hänet vangittiin pian ja tuomittiin sotaoikeudessa. Vuoden 1998 presidentinvaaleissa Raúl Cubas asettui Colorado-puolueen ehdokkaaksi tavoitteenaan vapauttaa Oviendo.
Vuonna 2002 Wasmosy tuomittiin korruptiosta neljäksi vuodeksi vankeuteen. Hän oli kavaltanut kuusi miljoonaa dollaria valtion varoja sosiaalirahastosta.
Aiheesta muualla

Kuvia tai muita tiedostoja aiheesta Juan Carlos Wasmosy Wikimedia Commonsissa
Biografia (Arkistoitu – Internet Archive), CIDOB
Paraguayn presidentti
C.A. López | F.S. López | Machain* | Rivarola | Jovellanos* | Gill | Uriarte | Bareiro | Caballero | Escobar | J.G. González | M. Morínigo* | Egusquiza | Aceval | Carvallo* | Escurra | Gaona* | Báez* | Ferreira | González Navero* | Gondra | Jara* | Rojas* | Peña* | González Navero* | Schaerer | M. Franco | Montero* | Gondra | Eus. Ayala* | El. Ayala* | Riart* | El. Ayala | Guggiari | Eus. Ayala | R. Franco* | Paiva | Estigarribia | H. Moríñigo | Frutos* | J.N. González | Rolón* | Molas | Chaves | Romero* | Stroessner | Rodríguez | Wasmosy | Cubas | González Macchi | Duarte | Lugo | F. Franco | Cartes
* väliaikainen tai toimessa
Iso Kaatluoma

| Iso Kaatluoma |
| --- | --- |
Valtiot:  Suomi
Maakunnat:  Etelä-Savo
Kunnat:  Pieksämäki
Koordinaatit:  62°18′29″N, 26°50′37″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Kyyveden alue (14.93)
Laskujoki:  Luomajoki Perkainjokeen 
Järvinumero:  14.936.1.004
Mittaustietoja
Pinnankorkeus:  124,4 m  
Pituus:  2,4 km  
Leveys:  940 m  
Rantaviiva:  8,171 km  
Pinta-ala:  1,47056 km²   
Saaria:  2 
 fiIso Kaatluoma 
Iso Kaatluoma  on Etelä-Savossa Pieksämäellä  Venetmäen lähellä sijaitseva järvi.
Maantietoa

Järvi on 2,4 kilometriä pitkä, 940 metriä leveä, ja sen pinta-ala on 147 hehtaaria eli 1,5 neliökilometriä. Järvellä on kartan mukaan kaksi saarta.  Sen rantaviivan pituus on 8,2 kilometriä.